‘n Gebed vir ons land : Ben Marais | Reisiger
> Gebede	> ‘n Gebed vir ons land : Ben Marais	‘n Gebed vir ons land : Ben Marais
“Wat moet ons bid in tye soos die ?” is die vraag wat iemand my vrae: In 1952 het daar ’n gebedsboekie van dr. Ben Marais met die titel “Die Verre Horison” verskyn. In die voorwoord meld hy dat hierdie gebede “ is langs die pelgrimspad geskryf deur een wat maar self leer om te bid” Ek deel graag sy gebed vir die die 30ste dag:
“ Skenk my vanmore opnuut, Here die lig van U aangesig. Laat my hier aan die begin van die dag ’n geopende deur voor my hê waardeur ek kan ingaan in die lieflike land van U genade en U gemeenskap.
Ek wil vandag bid vir owerheid en onderdaan. Dink aan hulle wat die heerskappy in die hande het, wees hulle genadig en gee hulle U lig en U wysheid. Leer hulle om hul gesag te gebruik tot die eer van die Here. O Here, dink aan die leiers van ons eie volk. Laat hulle die mag waarmee hulle onder U hand beklee is, gebruik tot U verheerliking en tot die opbou van U koninkryk in ons midde. Laat reg en geregtigheid hulle dade kenmerk, sodat ons rus en vrede in ons land kan hê. Laat hulle steeds gedagtig wees aan die feit dat hulle ook Iemand het wat oor hulle gesag voer en aan Wie hulle verantwoording vir elke daad moet doen. Dink aan hulle in wie se hande die regspraak van die land berus, aan onderwysers en geneeshere, aan almal wat die gees en die liggaam van die volk moet versorg. Laat hulle nie hulle werk probeer doen sonder gedagte aan Christus, die groot Regter, die groot Leermeester, die groot Geneesheer van krankes nie. Lei my as burger vandag, dat ek ‘n voorbeeld sal wees van wetsbetragting, van my ywer en toewyding in my dagtaak en my burgerplig, sodat ek my getuienis vir Jesus Christus sal aflê. Ek weet dat ek nie die lieflikheid en die wonder van Christus kan deurgrond nie en dat my beeld van Hom onvolmaak is. Ek weet ook dat ek nie eens daarin slaag om aan daardie onvolmaakte beeld van Christus getrou te wees nie. O onvergelykbare Christus, maak my vandag meer en meer u beeld gelyk! Amen “
Kom ons bid vandag vir ons land en sy leiers!!!!!!!
Sleutelwoordw:gebed vir land
Lesers se gunstelinge	Ouers en Tieners: Sal hulle mekaar ooit verstaan?	Lag is lekker en wil jy glo- nogal Bybels ook!!	Bybelvasvrae met 'n tikkie humor	Hoe weet jy wanneer om te bedelaars te help?	Moedersdag: 'n Dag vir Vroueregte en Gesinsliefde	Ken jou geitjies!!!!	Kursusse oor Gebed	Ons kan 'n verskil maak!	TemasTemas
Aantal besoeke vanaf 3 Mei 2010	85,970 hits
Quintus se Tweets RT @LeonVenter: “Never be afraid to trust an unknown future to a known God.” ― Corrie ten Boom 1 day ago
RT @CSLewisDaily: "In commanding us to glorify Him, God is inviting us to enjoy Him.”
#CSLewis 1 day ago
RT @heinkruger: 'Advice by dieticians... could be unconventional, because it promotes the low-fat diet, which we proved is not evidence bas… 3 days ago
RT @WSKaap: #Paasboodskap v @WSKaap moderatuur. "Nuwe orde deur Jesus se opstanding!" bit.ly/2oBZ0Gh @frederickmarais @QuintusHein… 1 week ago
Die Here Jesus het werklik opgestaan uit die dood Daardeur het ek deel aan n nuwe lewe ! 1 week ago